Nej, Cecilie, jeg opfatter slet, slet ikke dit indlæg som hårdt. Det er jo facts - som nogen siger - at når man anskaffer sig et dyr, anskaffer man sig sorg. Og det er jo så sandt som det er sagt. Og om det er ved en pludselig opstået sygdom eller ulykke, eller et længerevarende forløb, er det altid pi... hårdt! Nå, men I får lige en status: Min sædvanlige dyrlæge kommer i første omgang ud og ser hestem under rytter/rider den, da det hele i virkeligheden startede med, at hesten gik en smule utaktet (ikke halt som sådan), når den blev samlet i trav på den ene volte, og at både jeg, min part og en kiropraktor har "lokaliseret" det til et bagknæ (måske gammel skade - se ovenfor). Min sædvanlige dyrlæge har set billederne som "Dyrlæge 1" tog med sit mobiludstyr, og han ser slet, slet ikke de samme skader (ingen mus og tvivlsomt at der er gaffelbåndsskader). Det ender nok med, at jeg kører hesten ud på kliniken og får den "gennemfotograferet" - selvfølgeig også af min egen dyrlæge, som jeg har tillid til. Så må vi tage den dér fra.
Godt du ikke tog det sådan, især nu hvor tråden ikke lige handlede om aflivning osv.  Det lyder som en god idé - jeg havde også to dyrlæger inden over dengang. Hos min egen dyrlæge fløj han straks til røgten - det var i mit hoved meget logisk at starte der, men røgten billederne var rene, det var absolut ingenting. Først da en anden dyrlæge "overtog"/ "bistod" behandligen blev han scannet og det var noget rigtig rigtig skidt for at sige det lige ud - det var noget smat og tilhæftningerne i begge bagben var ødelagt. Derfor tænker jeg måske en scanning kunne være en idé hvis det er gaffelbåndet man mistænker - jeg ved ikke om det normalt vises på røgten, men ved min gjorde ihvertfald ikke.
Hvordan er det gået hesten? Var der noget med at det var muligt at tage en blodprøve for at afsløre slinger?